
UVOD

Budući da preduzeće figurira kao organizacija ljudi koja se stvara da se, konverzijom inputa u tržišno prihvatljive outpute, ostvaruje profit, potrebno je da menadžment preduzeća, u upravljanju  tim transformacionim procesima, respektuje zahteve efektivnosti (bavljenje pravim poslom) i efikasnosti (obavljanje posla na pravi način).

Potreba da se kroz upravljački proces obezbedi efektivan, odnosno profitabilan odnos sa okruženjem kao i strategija za sticanje diferentnih prednosti potiskuje raniju pretežnu orijentaciju menadžmenta na individualne poslovne funkcije kao što su: marketing, proizvodnja i finanasije. Šezdesetih godina predstavnici harvardske poslovne škole i neki drugi istraživači poslovnog upravljanja počinju da proučavaju strategiju kao bazičnu ideju koja objedinjuje funkcionalna područja preduzeća kao celine i povezuje njihove aktivnosti sa izazovima iz eksternog okruženja, tako da se na najbolji način dovedu u vezu šanse i opasnosti sa jakim i slabim stranama preduzeća. Naime radi se o konceptualnom okviru koji pokazuje da se strategija preduzeća izvodi iz odnosa stanja okruženja u kome su sadržane šanse i opasnosti i resursne mogućnosti preduzeća da stiče kompetentnosti u određenoj delatosti.
Postoji pristup formulisanju strategije po kome su oni koji donose strategisjku odluku zanatlije, a strategija glina koju uobličavaju. Strategija se može formirati i formulisati. Realizovana strategija može nastati kao reagovanje na novonastalu situaciju ili postupnog procesa formulisanja za kojim sledi sprovođenje. Smatra se da korišćenje strategije podrazumeva zanat razmišljanja i akcije, kontrole i učenja, stabilnosti i promene. da se na zanatski način oblikuje strategija, potrebna je prirodna sinteza budućnosti, sadašnjosti i prošlosti.
1. POSLOVNI PROCESI

Poslovni proces razvoja je od fundamentalnog značaja za rad i funkcionisanje svakog preduzeća, što se posebno ističe u seriji standarda kvaliteta JUS ISO 9000:2000. U razvoju se vrši priprema proizvodnje u tehničkom i tehnološkom smislu (projektuje se i konstruiše novi proizvod, razrađuje se tehnološki postupak proizvodnje, izrađuje se prototip i realizuje se nulta serija kao test spremnosti za serijsku proizvodnju).
1.1. Životni ciklus projekta

Istraživanje i razvoj su krucijalni element usavršavanja poslovanja preduzeća čiji je cilj da usavršavanjem pojedinih delova proizvodnog procesa a vezano za poveća obim proizvodnje, poboljša kvalitet proizvoda i smanji cenu koštanja proizvoda i dr.
Svaki projekat, od ideje do konačnog završetka prolazi kroz određeni broj različitih faza. Ovaj vremenski period, u kome se kroz određeni broj faza i veliki broj aktivnosti, projekat dovodi do završetka, naziva se životni ciklus  projekta.

Razvoj projekta u vremenu se prikazuje kroz napredovanje realizacije projekta ka konačnom završetku. Pri tome se mogu koristiti različiti kriterijumi za definisanje odgovarajućih faza u životnom ciklusu projekta. Ako je u pitanju životni ciklus koji daje prikaz razvoja projekta slično razvoju proizvoda, onda se kao merilo može uzeti kretanje troškova projekta u vremenu, što je i logično s obzirom da su vreme realizacije projekta i troškovi realizacije projekta dva osnovna merila koja karakterišu odvijanje svakog projekta.

Životni ciklus projekta, ili projektni ciklus, se obično definiše, u vremenskom smislu, kao kontinuirani process ukupne realizacije projekta, koji čine četiri osnovne faze:

· identifikacija projekta

· priprema projekta

· procena projekta

· nadzor realizacije projekta.
Veoma interesantan prikaz životnog ciklusa dat je na sl. 1.  Prema ovakvom prikazu najznačajnije faze u tipičnom životnom ciklusu projekta  su:

a) pokretanje i razvoj ideje

b) analiza i odlučivanje

c) organizacija i početak

d) primarno upravljanje

e) kretanje nadole

f) ispitivanje analiza

Grafički prikaz životnog ciklusa projekta u ovom slučaju daje mogućnosti sagledavanje trošenja resursa u toku vremena odvijanja projekta što je od izuzetnog značaja za dobru analizu odvijanja realizacije projekta i određivanje upravljačkih akcija koje bi doprinele efikasnoj realizaciji projekta.

                                       Sl. 1. Životni ciklus projekta 

2. UPRAVLJANJE I USAVRŠAVANJE PROCESA
Upravljanje procesima obuhvata projektovanje procesa koji rezultuju proizvodima i uslugama koji zadovoljavaju potrebe korisnika, svakodnevnu kontrolu ispravnosti njihovog odvijanja i njihovo kontinuirano unapređivanje. Dobro isprojektovani procesi rezultuju kvalitetnijim proizvodima i uslugama, manjim škartom i potrebom dorade.

Upravljanje procesima podrazumeva preduzimanje aktivnosti prevencije. Prevencija podrazumeva ugrađivanje kvaliteta, pri projektovanju, u proizvode i usluge, kao i u procese kojima se oni dobijaju. Troškovi prevencije u fazi projektovanja su neuporedivo niži od troškova koji nastaju pri korekcijama nastalih problema.

2.1. Organizacija procesa

Organizacija proizvodnje i rada, uopšte, predstavlja  vrlo  osetljivo i značajno pitanje u projektovanju budućih rezultata investicionog programa s obzirom da su u njoj sadržani svi elementi subjektivnih faktora uspešnosti projekta. Kadrovska, stručna i upravljačka osposobljenost investitora za planirane procese rada ogleda se u izabranim organizacionim modelima.

Većina složenijih procesa u industriji veoma je zavisna od organizacije delova proizvodnog procesa, njihove međusobne usklađenosti i uklopljenosti u funkcionalni sistem.

U analizi organizacionih rešenja razmatraju se uslovi, mogućnosti i potrebne mere i sredstva za racionalno i efikasno izvođenje:

· pripremnih aktivnosti za nameravani investicioni poduhvat;

· realizaciju projekta;

· korišćenje investicije u eksploatacionom periodu.

Definisanje organizacionih aspekata u investicionoj studiji treba da pruži jasnu sliku predviđenog modela organizacije i upravljanja proizvodnjom. Primena najnovijih saznanja u organizaciji i upravljanju preduzećima biće neophodna odlika budućih investicionih projekata u reformisanom privrednom ambijentu.

2.2. Investicija tipa rekonstrukcije, modernizacije i proširenja

Po zajedničkoj metodologiji za ocenjivanje društvene i ekonomske opravdanosti investicija i efikasnosti investiranja u bivšoj SFRJ, kod investicija tipa rekonstrukcije, modernizacije i proširenja, vršilo se usklađivanje organizaciono upravljačkih aspekata (proisteklih eventualnom promenom postojećih uslova poslovanja), sa postojećim načinom njihovog sprovođenja.

Organizacioni propisi iz postojeće delatnosti, uglavnom su uz određene dopune, organizacione šeme zbog povećanja broja izvršilaca, u potpunosti primenjivi, nakon njene realizacije i početka procesa rada pod uslovima postignutim investiranjem.

Bitno je naglasiti da povećanje broja izvršilaca preduzetim investiranjem, kod ovog tipa investicije, treba odrediti na način koji je  tehnički prihvatljiv, a nikako proizvoljno, kako se u praksi dešava.

Ostali delovi organizacione strukture (poslovi, prava, dužnosti i odgovornosti zaposlenih izvršilaca, informacioni sistemi i organizacioni propisi) kod ovog tipa investicije lako su prilagodljivi postojećim rešenjima.

2.3. Novi procesi
Za razliku od projekta tipa modernizacije, proširenja i rekonstrukcije, kod kojih se, kako je napred naglašeno, organizaciono upravljačka rešenja usklađuju sa postojećim načinom njihovog sprovođenja, kod projekata tipa nove investicije neophodno je njihovo sistematsko proučavanje, kao i proučavanje rešenja načina određivanja broja izvršilaca i njihovih bitnih karakteristika. Ovakva rešenja mogu se primenjivati i za slučaj prethodnog tipa projekta.

Organizaciona rešenja bez obzira na tip projekta obuhvataju proučavanja koja se odnose na:

· organizacionu šemu,
· prava, dužnosti i odgovornosti radnika,
· informacione sisteme i
· organizacione propise.

2.4. Strateška tehnološka konkurentnost
Uspešno preduzeće u budućnosti biće ono koje je struktuirano tako da se i eksternim i internim problemima pridaje odgovarajuća i neprekidna pažnja. Pored toga, upravljačka struktura će voditi inovacije. Traganje za šansama, prilikama i problemima će se institucionalizovati i neprekidno će se obavljati, interni proizvodni ciklus će biti orijentisan ka IR, a proizvodnja imarketing će biti fleksibilni i responzivni na promene u miksu proizvod-tržište.
 Dinamika tehnologije se nalazi u žiži interesovanja savremenog preduzeća, jer je to vitalni resurs njegove kontinuirane konkurentnosti.

Razmatranje tehnološke strategije preduzeća započinje globalnim sagledavanjem mesta i uloge tehnologije u ostvarivanju konkurentske prednosti preduzeća. Tehnološka strategija se integralno posmatra u okviru poslovne strategije i posebno se razmatraju dodirne tačke i ključni međusobni uticaji tehnologije i ostalih funkcija u strategiji poslovnog sistema. 
Kada je reč o preduzećima u oblastima visoke tehnologije postoji nekoliko strategijskih opcija: prvi na tržište, drugi na tržište, kasno na tržište i minimiziranje troškova, segmentacija tržišta. Savremena preduzeća polaze od potrebe uspostavljanja inovativne organizacije, koja je u svakom trenutku otvorena ka promeni i sposobna da promenu u što kraćem roku apsorbuje u cilju očuvanja vitalnosti i konkurentnosti na tržištu.
Teži se ostvarivanju višeg stepena fleksibilnosti tehnologije procesa sa stanovišta, između ostalog, sposobnosti da se generiše više životnih ciklusa tehnologije proizvoda u okviru fleksibilne tehnologije procesa. Pored navedene fleksibilnosti novih tehnologija, potrebna sposobnost organizacije da ponudi širi asortiman, da bolje odgovori zahtevima promenljive tražnje na tržištu i da time stekne značajnu prednost u odnosu na konkurenciju, preduzeća mogu da postignu i većom tehnološkom diversifikovanošću. Time se postiže viši stepen fleksibilnosti u odnosu na različite programe koji mogu da se ponude tržištu. Tehnološka portfolio analiza može da pruži dragocene podatke o statusu pojedinih tehnologija u preduzeću u odnosu na tehnološki nivo i u odnosu na potrebe tržišta u okviru različitih strateških poslovnih jedinica.

Poslovna strategija preduzeća u bliskoj je vezi sa tehnološkom strategijom, a analiza odnosa tehnoloških inovacija proizvoda i procesa u preduzeću polazna je osnova za određenje budućih pravaca strateškog delovanja. Težnja ka ostvarenju rasta profitabilnosti i konkurentske prednosti na savremenim tržištima, sa pojavom novih, informacionih tehnologija, nedvosmisleno znači orijentaciju ka razvoju mogućnosti ponude šireg asortimana i većeg varijeteta proizvoda i usluga. 
Pored svojstva fleksibilnosti koje je imanentno novim tehnologijama, što je u radu posebno istaknuto kroz odnos inovacija proizvoda i procesa, preduzeća ostvaruju željenu fleksibilnosti šireći svoju tehnološku osnovu, prateći i unapređujući svoj tehnološki portfolio. U tom pravcu treba usmeriti buduća istraživanja strateškog upravljanja dinamikom tehnologije u preduzeću.

3. REKONFIGURACIJA I USAVRŠAVANJE 

PROCESA SLOŽENIH SISTEMA

Poslovni procesi današnjice obuhvataju različite poslovne funkcije i geografske lokacije. Za procesiranje događaja i izvršavanje procesa nužno je unutar sistema imenovati osobu odgovornu za svaki pojedini ključni proces, a potrebno je odrediti i vlasništvo nad procesima. Osoba koja je vlasnik procesa koji se kroz složeni poslovni sistem odvija i izvršava vodoravno, odgovara za njegovo oblikovanje i izvođenje; potporu dostignutog stepena izvođenja i prepoznavanje mogućnosti za poboljšanjem i usavršavanjem procesa u budućnosti. Ona je odgovorna i za odlučivanje u svezi procesa, vođenje projektnog tima i održavanje parametara izvođenja procesa na željenom stepenu.

Organizacija temeljena na ulogama definisana je međusobnim delovanjem mnogostrukih uloga u svrhu osiguravanja i izvršenja pojedinih sposobnosti unutar  poslovnog sistema. Cilj organizacije usmerene prema ulogama (role-oriented organization) je učiniti pomak od tradicionalnih predloga predodžbi o tome kako organizacije treba da budu strukturirane.

Istovremeno, potrebno je uskladiti pristupe i načine strukturisanja unutar tradicionalnih hijerarhijskih struktura usredotočenih na podatke (data centric) s novijim, inovativnim strukturama.

Složeni sistemi su dinamični - oni se približavaju stabilnosti, ali je nikad ne dosežu. Hijerarhijska organizacijska struktura i nacrti kojima je pojednostavljeno prikazana - organigrami - imaju ograničenu upotrebnu vrednost za razumevanje načina na koji složeni sistem funkcioniše, upotrebljuje informacije, definiše i postiže svoje poslovne ciljeve. 
Dinamički složeni sistemi koji upravljaju informacijama neprekidno moraju biti sposobni da odgovore na promene koje nastaju u njihovom spoljnom okruženju. Poboljšanje i usavršavanje poslovnih procesa (Business Process Improvement - BPI) je prema (Gartner EXP 2007) prvi od 10 poslovnih prioriteta direktora informatike u svetu (Chief Information Officer - CIO) za 2007. godinu.

Poboljšanje i usavršavanje poslovnih procesa, aplikacije koje je potrebno prilagoditi i nove koje tek treba stvoriti, projekti velikog opsega, pojava i primena novih tehnologija uz sjedinjavanje poslovnih sistema predstavljaju promene poslovnih procesa s kojima se složeni sistemi moraju usklađivati. Iz svega navedenog sledi zaključak kako u oblikovanju složenih sistema pripadajući im procesi određuje njihovu strukturu.

Organizacija temeljena na ulogama zamenjuje organizaciju temeljenu na poslovnim funkcijama. Proces se može posmatrati kao niz koraka, a za izvršavanje svakog od njih potrebno je odrediti uloge. Na taj način, izvršit će se celokupni proces, koji se može protezati kroz više poslovnih funkcija.

Nije važno izvršavaju li se uloge vlastitim, unutrašnjim osobljem sistema (insourced) ili spoljnim osobljem davaoca usluga (outsourced). Način na koji će se uloge izvršavati zavisi od procene i odluke o prikladnosti upotrebe sopstvenih ili spoljnih resursa. 

Zbog poslovnih potreba u modernih aplikacijskih sistema, vreme odziva između zahtjeva za promenom poslovnog procesa i odgovarajuće izmene aplikacija mora biti izuzetno kratko i merljivo u malim vremenskim jedinicama (na primer u danima). Glavni cilj je omogućiti nesmetano odvijanje poslovanja, uvažavajući potrebe za promenama procesa i aplikacija. Zastoji do kojih dolazi bilo zbog promene modela procesa (utemeljene na poslovnim potrebama) ili zbog nužnih tehnologijskih zahvata ne smeju izlaziti iz zadatih vremenskih okvira.

Moderno poslovanje zahteva automatsko upravljanje procesima tj. aplikacijama za njihovu potporu. Da bi se to postiglo aplikacije je potrebno rekonfigurisati prema pravilima savremenih arhitektura: usmerenih pružanju usluga ili podsticanih događajima. Na tehnološkom stepenu postoje alati koji omogućavaju izgradnju sistema  za upravljanje poslovnim procesima, raščlanjivanje poslovnih procesa (Business Process Analysis - BPA), modeliranje procesa i izradu radnih dijagrama, stvaranje nove pozicije poslovnih procesa, simulaciju i otkrivanje uskih grla (bottle-neck) u poslovanju. 
Na osnovu dobijenih rezultata procesi se preoblikuju i optimizuju. Tako optimisani procesi menjaju postojeći model pa se mogu pretvoriti u izvršni kod procesa koji će upravljati poslovanjem i aplikacijama na osnovu zadatih poslovnih pravila (Business Process Execution Language - BPEL). Takođe, takvi procesi mogu se pretvoriti u kod kojim se omogućuje izrada dijagrama slučajeva upotrebe (use case diagrams), pa se upotrebiti za dalje objektno modeliranje i razvoj novih aplikacija, na primer upotrebom programskih alata i standarda jedinstvenog jezika za modeliranje (Unified Modeling Language - UML).

Izvršavanje procesa raščlanjuje se i prati, pa se može izvršiti ponovno preoblikovanje do postizanja zadovoljavajućeg rešenja.

Poboljšanje i usavršavanje procesa (Business Process Improvement – BPI) sadržanih u poslovnim uslugama mora biti prihvaćeno i potvrđeno ugovorom o stepenu usluga (Service  Level Agreement - SLA) između onoga koji pruža uslugu, tj. nova usluga mora biti prihvaćena od strane pojedinog korisnika  potpisivanjem SLA-a.

Potrebno je odrediti kvalitet poslovne usluge (Quality of Service - QoS) tj. njenu raspoloživost (vreme unutar dana, dani unutar nedelje), vreme odaziva i brzinu izvršavanja usluge (sati, minute itd.)

Iz navedenog se može zaključiti kako je za uspešno poslovanje sistema današnjice potrebno ostvariti međusobno delovanje svih poslovnih procesa na odgovarajući način i uz potporu tehnologije. To se može postići upotrebom sustena BPM, koji na celovit način upotrebljuje aplikacije prilagođene poslovnim potrebama. Budući da se često radi o tehnologijski raznorodnim aplikacijama, za ostvarenje BPM-a potrebno je izvršiti EAI, ili na neki drugi način omogućiti integraciju aplikacija.
ZAKLJUČAK

Pri rešavanju tehničko-tehnoloških aspekata procesa i usavršavanaju, polazi se od namena, tj. ciljeva, kako bi se na osnovu definisanih ciljeva odabrala odgovarajuća tehnologija. Izbor tehnologije je kompleksan proces koji je uslovljen  specifičnošću proizvoda. Prvi korak pri izboru tehnologije je identifikacije potrebne tehnologije, zatim je poželjno, ako je to moguće, uzeti u razmatranje više alternativnih tehnologija, vrednovati odabrane alternative i izabrati najpovoljniju alternativu za dati proces. 
Poželjno je takođe da se u potpunosti proveri tehnologija i njeno korišćenje u proizvodnom procesu, po mogućnosti na mestu nabavke tehnologije. Na izbor tehnologije mogu da utiču sirovine, intenzitet investiranja, količina i cena radne snage, kao i mogućnost zemlje da prihvati novu tehnologiju. Izbor opreme i tehnologije su, sem u nekim slučajevima međusobno zavisni. Praktično izbor opreme sledi iz tehnologije, kada je prethodno odabrana. 
Iako je izbor opreme obuhvaćen kroz određivanje kapaciteta pogona, u nekim slučajevima postoje ograničenja vezana za infrastrukturu, vreme potrebno za obuku, raspoloživost sredstava za održavanje, investicije ili nedostatak konvertibilnih sredstava plaćanja, kao i politiku zemlje (npr. kontrola uvoza). S obzirom  da je razvoj nauke i tehnologije danas veoma brz, promene u tehnologiji su veoma česte pa se mora predvideti razvoj novih tehnologija. 
Rukovodstvo preduzeća nebi trebalo da angažuje tehnologiju i opremu koja će brzo zasatariti i time dovesti u pitanje opstanak preduzeća. Treba investirati u onu tehnologiju i opremu koja će obezbediti proizvod koji će biti konkurentniji u odnosu na proizvode drugih preduzeća.

Tehnički progres, kao neminovnost razvojnog procesa u oblasti privrede, društva i kvaliteta života uopšte, svakim danom dostiže nezamislive razmere. Osnovnu pretpostavku i uslov savremenog progresa čine primena i razvoj računarske tehnike i efikasnih informacionih sistema.
Usavršavanje procesa je ustvari drugi izraz za reinženjering, jer se poslovi  reraspoređuju u skladu sa procesima koji su potrebni da se posao obavi na najefikasniji način. Zato u njemu nalazimo kombinaciju poznatih efikasnih principa dizajniranja posla, obogaćenje posla i organizacionog dizajna.  

